Όμορφο διαμέρισμα, σε εξαιρετική τοποθεσία.
Για την τιμή που πληρώσαμε, περιμέναμε κάτι παραπάνω από μόνο 1 μπουκάλι νερό που υπήρχε στο ψυγείο. Φτάσαμε αργά το βράδυ και τα σούπερ μάρκετ ήταν κλειστά. Θα μπορούσαν να υπάρχουν έστω μερικές κάψουλες καφέ για το πρώτο πρωί.
Η Joelle ήταν πάντα διαθέσιμη στο τηλέφωνο κι ευγενική.
Παρόλα αυτά ένα συμβάν το τελευταίο βράδυ μας κατέστρεψε τελείως την εμπειρία μας εκεί και χρήζει προσοχής και βελτιωτικών ενεργειών. Σταμάτησε να λειτουργεί η κεντρική πόρτα που άνοιγε με κωδικό, με αποτέλεσμα να μείνουν οι φίλοι μου για μια ολόκληρη ώρα απ έξω μετά από βραδινή έξοδο, και με καταρακτώδη βροχή. Μας πρότειναν να μείνουν σε διπλανή πολυκατοικία για δυο ώρες κάτι το οποίο δεν αποτελούσε επιλογή γιατί δυο ώρες αργότερα έπρεπε να βρίσκονται στο αεροδρόμιο. Η πόρτα ξεμπλόκαρε μόνη της μετά από μια ώρα.
Θα πρέπει να υπάρχει ένα εφεδρικό πλάνο για τέτοιες έκτακτες καταστάσεις αφού οι βλάβες μπορούν να συμβούν ανα πάσα στιγμή, είναι θέμα «υγείας και ασφαλείας».